
Z A P I S N I K

33. sjednice Vijeća Mjesnog odbora Ivanja Reka,
održane 11. prosinca 2023. u prostorijama mjesne samouprave Mjesnog odbora Ivanja Reka, s početkom u 20.00 sati


NAZOČNI ČLANOVI VIJEĆA:
1. Damir Ranec
2. Jure Barišić
3. Josip Škoro
4. Ivica Žugec
5. Mario Šoštarić



Sjednici predsjedava Damir Ranec, predsjednik Vijeća Mjesnog odbora Ivanja Reka.

Zapisnik vodi: Damir Ranec, predsjednik Vijeća Mjesnog odbora Ivanja Reka

Predsjednik konstatira da je nazočno 5 članova Vijeća, što znači da Vijeće može pravovaljano odlučivati, te otvara 33. sjednicu Vijeća Mjesnog odbora.

Damir Ranec, predsjednik Vijeća Mjesnog odbora:
Pozdravlja sve Vijećnike Vijeća Mjesnog odbora Ivanja Reka. Zahvaljuje svima na dolasku.
U kratkim crtama obrazložio zaključke sa zadnje sjednice.

Daje prijedlog zapisnika s 32. sjednice na razmatranje. S obzirom da nije bilo nikakvih primjedbi, daje prijedlog zapisnika na glasovanje. Nakon provedenog glasovanja konstatira da je zapisnik jednoglasno usvojen.

Na prijedlog predsjednika, Vijeće jednoglasno utvrđuje

D N E V N I     R E D:
1. Plan Malih komunalnih akcija MO Ivanja Reka za 2024.
2. Financijski plan MO Ivanja Reka za 2024.
3. Aktualna komunalna problematika
4. Razno: izvješća , pitanja i prijedlozi


Ad 1. Plan Malih komunalnih akcija MO Ivanja Reka za 2024.

Jednoglasno prihvaćeno.

Plan malih komunalnih akcija
Mjesnog odbora Ivanja Reka za 2024. godinu

1. Ovim se planom, u skladu s planiranim sredstvima i izvorima financiranja, utvrđuju poslovi i iznos sredstava za obavljanje komunalnih djelatnosti redovitog održavanja nerazvrstanih cesta u dijelu koji se odnosi na asfalterski program na području Mjesnog odbora Ivanja Reka, a koji nisu obuhvaćeni drugim programom.

2. Planirana sredstva za financiranje radova iz točke 1. ovog Plana iznose ukupno 43.000,00 eura.

3. Izvršitelj radova iz točke 1. ovog Plana je Zagrebački holding d.o.o., Podružnica Zagrebačke ceste (u daljnjem tekstu: Izvršitelj).

4. Asfalterski program obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika, a sve u cilju produljenja eksploatacije prometnica. Radovi na asfaltiranju nerazvrstanih cesta izvode su sukladno važećem Cjeniku za održavanje nerazvrstanih cesta na području Grada Zagreba u 2024., u dijelu koji se odnosi na radove asfaltiranja i većih sanacija kolničke konstrukcije, izrađenom od strane Izvršitelja.
	
5. Mjesni odbor, u svrhu realizacije ovog Plana, posebnim će zaključkom utvrditi nerazvrstane ceste koje će biti uvrštene u asfalterski program.

6. Mjesni odbor, u suradnji sa gradskim upravnim tijelom nadležnom za poslove mjesne samouprave te Izvršiteljem, brine o provedbi ovog Plana.

7. Ovaj Plan sastavni je dio Plana komunalnih aktivnosti Gradske četvrti Peščenica - Žitnjak u 2024.


Ad 2. Financijski plan MO Ivanja Reka za 2024.

Jednoglasno prihvaćeno.

FINANCIJSKI PLAN
Mjesnog Odbora Ivanja Reka
za 2024.

Članak 1.
Financijski plan Mjesnog odbora Ivanja Reka za 2024. (dalje u tekstu: Plan) sastoji se od:

PRIHODA:									55.560,00 €
RASHODA:									55.560,00 €

	Članak 2.

	Prihodi i rashodi iz članka 1. Plana su:

	1. PRIHODI

	KONTO
	NAZIV KONTA
	IZNOS
(€)

	PRIHODI MJESNOG ODBORA UKUPNO
	55.560,00

	6711
	PRIHODI ZA FINANCIRANJE RASHODA POSLOVANJA
	55.560,00

	
1. RASHODI

	KONTO
	NAZIV KONTA
	IZNOS
(€)

	RASHODI MJESNOG ODBORA UKUPNO
	55.560,00

	Izvor 1.1. OPĆI PRIHODI I PRIMICI
	12.560,00

	3291
	NAKNADE ČLANOVIMA VIJEĆA MJESNOG ODBORA
	9.560,00

	3299
	OSTALI NESPOMENUTI RASHODI POSLOVANJA MJESNOG ODBORA
	3.000,00

	Izvor 4.1. PRIHOD OD KOMUNALNE NAKNADE
	43.000,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	43.000,00



Članak 3.
Naredbodavac za izvršenje Plana je Pročelnik Gradskog ureda za mjesnu samoupravu, promet, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora, a stupa na snagu 1. siječnja 2024.


Ad 3. Aktualna komunalna problematika 

U raspravi oko aktualne komunalne problematike sudjeluju svi vijećnici. Raspravljaju o slijedećoj problematici:

1. Nasip GOK-a kod mosta na području I. Reke – dovoženje smeća – čišćenje, postavljanje kamera i pojačane ophodnje kom. redara
2. NK Ivanja Reka – rješavanje statusa i uređenje okolnih nog. terena i građevinskih objekata na dijelu kč. 5496/2 ko. Resnik novi – pokretanje imov.pravnih odnosa odnosno postizanje sporazumnog dogovora s vlasnikom Gradom Dugo Selo


Nakon rasprave Vijeće jednoglasno donosi 




Z A K L J U Č A K
o rješavanju komunalne problematike


Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da se od nadležnog gradskom tijela zatraži da koordinirano s ostalim nadležnim službama poduzme aktivnosti u cilju čišćenja te sprječavanja ponovnog nagomilavanja otpada na lokaciji uz nasip GOK-a neposredno na području u blizini mosta preko GOK-a u MO Ivanja Reka:
1. organiziranje čišćenja i odvoza smeća te kontinuiranih obilazaka terena od strane Podružnice Čistoća
1. postavljanje nadzorne kamere na lokaciji
1. postavljanje tabli za zabranu odlaganja otpada na lokaciji te prostor pod videonadzorom
1. osiguravanje kontinuiranog nadzora područja oko nasipa GOK-a od strane Komunalnog redarstva

Kao prilog zaključka dostavlja se mikrolokacija područja neposredno uz nasip GOK-a.

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.


Z A K L J U Č A K

o inicijativi za dogovor Grada Zagreba i Grada Dugo Selo
oko korištenja i uređenja odnosno pokretanje imov. pravnih odnosa na dijelu k.č. 5496/2 k.o. Resnik u MO Ivanja Reka zbog rješavanja statusa nogometnih terena, okoliša te građevinskih objekata NK Ivanja Reka

Vijeće Mjesnog odbora  Ivanja Reka, na temelju prijedloga vijećnika, predlaže Vijeću Gradske četvrti Peščenica-Žitnjak da se da od nadležnih Gradskih ureda ponovno zatraži:

· pokretanje postupaka za rješavanje statusa postojećih nogometnih terena i izgrađenih građevinskih objekata i neuređenog okoliša koje koristi NK Ivanja Reka na dijelu površine kč. 5496/2 k.o. Resnik novi koja je u vlasništvu Grada Dugog Sela kroz izradu geodetskog elaborata, projektne dokumentacije i rješavanje imovinsko-pravnih odnosa
· u Prostornom planu to je područje klasificirano kao R9A – sportsko-rekreacijska zona

Kao prilog zaključka dostavlja se mikrolokacija područja s označenom klasifikacijom 

Ovaj Zaključak dostavit će se Vijeću Gradske četvrti Peščenica –Žitnjak na daljnje postupanje.




Ad 4. Razno: izvješća, pitanja i prijedlozi

Damir Ranec, predsjednik Vijeća 

Ističe da su uz materijale za ovu sjednicu nisu dobiveni dopisi i odgovori nadležnih Gradskih ureda i institucija na temelju ranije upućenih zaključaka.

10.12.2023. u 12h održan prosvjed u Resniku kod Crkve protiv izgradnje Centra za gospodarenje otpada na području Resnika.

07.12.2023. upućen dopis prema Zrinjevcu s upitom o terminu za početak radova na uređenju i rekonstrukciji dječjeg igrališta kod ambulante budući da se isto nalazi u PKA 2023. kroz predviđena financijska sredstva.

07.12.2023. upućen dopis prema VGČ Peščenica-Žitnjak da se kao jedan od prioriteta za PKA 2024. uvrsti i pošljunčavanje te uređenje javnog puta kč. 5488 na dijelu između nasipa GOK-a i savskog nasipa. 

16.12.2023. s početkom u 18h održat će se predstava za djecu u izvedbi Joze Boze i dolazak Djeda Božićnjaka u prostorijama MO Ivanja Reka.

Dovršeno u 21.00 sati.

Zagreb, 11.12.2023.

Zapisnik sastavio: 
Damir Ranec

Predsjednik Vijeća Mjesnog odbora
           Ivanja Reka
Damir Ranec, mag.oec.
